**«Татарстан Республикасы муниципаль берәмлекләренең җирле үзидарә органнары һәм Татарстан Республикасы дәүләт хакимияте органнары арасында шәһәр төзелеше эшчәнлеге өлкәсендәге вәкаләтләрне**

**яңадан бүлү турында» Татарстан Республикасы Законының 5 статьясына үзгәреш кертү хакында» Татарстан Республикасы законы проектына аңлатма**

«Татарстан Республикасы муниципаль берәмлекләренең җирле үзидарә органнары һәм Татарстан Республикасы дәүләт хакимияте органнары арасында шәһәр төзелеше эшчәнлеге өлкәсендәге вәкаләтләрне яңадан бүлү турында» Татарстан Республикасы Законының 5 статьясына үзгәреш кертү хакында» Татарстан Республикасы законы проектын эшләү Казан шәһәре муниципаль берәмлеге һәм Татарстан Республикасы дәүләт хакимияте органнары арасында шәһәр төзелеше эшчәнлеге өлкәсендәге вәкаләтләрне яңадан бүлү срогын күчерү кирәклегенә бәйле.

2023 елның 23 декабрендәге 131-ТРЗ номерлы Татарстан Республикасы Законы нигезендә 2024 елның 1 гыйнварыннан шәһәр төзелеше эшчәнлеге өлкәсендәге вәкаләтләр җирлекләрнең, Татарстан Республикасы муниципаль районнарының җирле үзидарә органнары һәм Татарстан Республикасы дәүләт хакимияте органнары арасында яңадан бүленде. Шәһәр округлары өчен әлеге Законның үз көченә керү срогы кичектерелде, ул 2025 елның 1 гыйнварыннан башлана.

Шуның белән бергә Казан шәһәре муниципаль берәмлегенә шәһәр төзелеше эшчәнлеге мәсьәләләре буенча килгән мөрәҗәгатьләр саны Татарстан Республикасының аерым муниципаль районнарына караганда сизелерлек артык. Мәсәлән, 2023 елда Казан шәһәре муниципаль берәмлеге башкарма комитеты тарафыннан җир кишәрлекләренең шәһәр төзелеше планнарын бирү буенча 6 905 гариза каралган, төзелешкә рөхсәт алуга 1 375 гариза каралган һәм 188 мондый рөхсәт бирелгән, объектларны файдалануга кертүгә 549 гариза каралган һәм 183 мондый рөхсәт бирелгән, шәһәр төзелеше эшчәнлеген тәэмин итү мәгълүмат системасыннан белешмәләр бирү турында 1 909 гариза каралган.

Татарстан Республикасы территориясендә торак төзелеше объектларын гамәлгә кертү планын, аның шактый өлеше Казан шәһәренә туры килә, үз вакытында башкаруны тәэмин итү максатларында региональ дәрәҗәгә күчерүгә планлаштырыла торган вәкаләтләрнең Казан шәһәре өчен мөһимлеген игътибарга алып, закон проектында шәһәр төзелеше эшчәнлеге өлкәсендәге вәкаләтләрне яңадан бүлүне Казан шәһәре өчен 2027 елның 1 гыйнварына кадәр озайту тәкъдим ителә.